_:n1200f7746b0843f1986373f098b1b43bxb0
<http://schema.org/articleBody>
"<!-- wp:paragraph -->\n<p><strong>V športovej hale sa bude opäť konať medzinárodná tanečná súťaž Ružomberok Open. Diváci počas galavečera uvidia aj finalistov majstrovstiev sveta a Európy či tohtoročných majstrov sveta v showdance.&nbsp;</strong></p>\n<!-- /wp:paragraph -->\n\n<!-- wp:paragraph -->\n<p>V športovej hale Koniareň sa aj najbližšiu sobotu budú merať sily. Basketbalistky však vystrieda vyše sto tanečných párov. Predvedú sa v už tradičnej medzinárodnej tanečnej súťaži Ružomberok Open v štandardných a latinskoamerických tancoch. Súčasťou súťaže bude aj 7. kolo Slovenského pohára a Pohár primátora mesta Ružomberok.</p>\n<!-- /wp:paragraph -->\n\n<!-- wp:paragraph -->\n<p>„Cieľom podujatí je ukázať širokej verejnosti, čo v sebe ukrývajú štandardné a&nbsp;latinskoamerické tance, a hlavne podporiť tanečníkov v rozvíjaní ich talentu,” hovoria organizátori súťaže.&nbsp;</p>\n<!-- /wp:paragraph -->\n\n<!-- wp:paragraph -->\n<p>Súťažiaci sa ukážu dovedna v desiatich kategóriách, ktoré sa delia na šesť bodovacích súťaží a štyri pohárové súťaže. Diváci tak uvidia tancovať deti, juniorov a dospelých. A vďaka tohtoročnej novinke aj najlepšie tanečné páry zo Slovenska.&nbsp;</p>\n<!-- /wp:paragraph -->\n\n<!-- wp:paragraph -->\n<p>Aktuálny ročník má názov Ružomberok Open - Superpohár 2022. Ide o premiérový formát súťaže.</p>\n<!-- /wp:paragraph -->\n\n<!-- wp:image {\"id\":2351,\"sizeSlug\":\"full\",\"linkDestination\":\"none\"} -->\n<figure class=\"wp-block-image size-full\"><img src=\"https://otvorene.info/wp-content/uploads/2022/11/Ruzomberok-bude-cez-vikend-zit-tanecnymi-rytmami_22112022_3.jpg\" alt=\"\" class=\"wp-image-2351\"/><figcaption class=\"wp-element-caption\">Foto: Laco Pagáčik </figcaption></figure>\n<!-- /wp:image -->\n\n<!-- wp:paragraph -->\n<p>„Tohtoročnému podujatiu prinesie atraktivitu práve SUPERPOHÁR 2022. Tento formát súťaže sa po prvýkrát v histórii uskutoční na Slovensku. Veľmi sa preto tešíme, že ho môžeme zorganizovať práve my v Ružomberku,” povedal usporiadateľ súťaže Róbert Szolnoki. Ako ďalej vysvetľuje, nominujú doň najlepšie tanečné páry zo všetkých predchádzajúcich šiestich kôl slovenských pohárov.&nbsp;</p>\n<!-- /wp:paragraph -->\n\n<!-- wp:paragraph -->\n<p>Koncentrácia špičkových tanečníkov bude vo večernom galaprograme. „Najlepších tanečníkov budú môcť návštevníci vidieť v slávnostnom galaprograme, ktorý je vrcholom súťaže,“ avizuje Szolnoki.&nbsp;</p>\n<!-- /wp:paragraph -->\n\n<!-- wp:paragraph -->\n<p>Diváci napríklad uvidia finalistov majstrovstiev sveta v štandardných tancoch Mattea Cicchittiho a Simonu Brecíkovú, finalistov majstrovstiev Európy v latinskoamerických tancoch Branislava Eliáša a Janu Hradilovú či majstrov Slovenska v plesových choreografiách. Účasť potvrdili aj tohtoroční majstri sveta v disciplíne showdance Matej Štec a Elena Popova, ktorí len tento mesiac získali titul.&nbsp;</p>\n<!-- /wp:paragraph -->\n\n<!-- wp:image {\"id\":2350,\"sizeSlug\":\"large\",\"linkDestination\":\"none\"} -->\n<figure class=\"wp-block-image size-large\"><img src=\"https://otvorene.info/wp-content/uploads/2022/11/Ruzomberok-bude-cez-vikend-zit-tanecnymi-rytmami_22112022_3_-1024x683.jpg\" alt=\"\" class=\"wp-image-2350\"/><figcaption class=\"wp-element-caption\">Foto: Laco Pagáčik </figcaption></figure>\n<!-- /wp:image -->\n\n<!-- wp:paragraph -->\n<p>Sobotňajší galaprogram sa bude niesť tiež v duchu osláv 65. výročia založenia tanečného športu na Slovensku. Hudobne bude podujatie sprevádzať živý orchester - RK Jazz Band.</p>\n<!-- /wp:paragraph -->\n\n<!-- wp:paragraph -->\n<p>Pre tých, ktorí sa nebudú môcť súťaže osobne zúčastniť, pripravili organizátori priamy prenos na webovej stránke www.ruzomberokopen.sk. Záznam súťaže i budú môcť záujemcovia neskôr pozrieť aj RTVS.&nbsp;</p>\n<!-- /wp:paragraph -->\n\n<!-- wp:paragraph -->\n<p>Vyhlasovateľom súťaže je Slovenský zväz tanečného športu a organizátormi Tanečné štúdio Maestro Liptovský Mikuláš a Mesto Ružomberok.&nbsp;</p>\n<!-- /wp:paragraph -->\n\n<!-- wp:paragraph -->\n<p><em>Titulná fotografia: archívna fotografia z medzinárodnej tanečnej súťaže Ružomberok Open. Autor: Laco Pagáčik</em></p>\n<!-- /wp:paragraph -->"
<https://otvorene.info/2022/11/23/koniaren-v-sobotu-ozije-valcikom-tangom-ci-rumbou-predvedu-sa-tanecne-pary-zo-slovenska-aj-zahranicia/>